Múte Bourup Egede
Múte Bourup Egede er en grønlandsk politiker og formand for Naalakkersuisut. Han afbrød studier i kultur- og samfundshistorie ved Ilisimatusarfik for at overtage familiens foderstofvirksomhed i Sydgrønland.
Bourup Egede blev som 26-årig i 2013 formand for Inuusuttut Ataqatigiit, IAs ungdomsparti. I 2015 fik han for første gang plads i Grønlands parlament, Inatsisartut som suppleant. Siden da har han været naalakkersuisoq (minister) for kommuner, bygder, yderdistrikter, infrastruktur og boliger (2017) og siden Råstoffer (2018), hvorefter han i 2018 blev formand for sit parti.
I foråret 2021 blev Inuit Ataqatigiit største parti ved Inatsisartutvalget efter en kampagne, der først og fremmest rettede sig mod Kuannersuit-mineprojektet ved Narsaq. Bourup Egede blev derefter valgt til formand for Naalakkersuisut.